
80 DR.30.8.2006 

 

 

Dan bila pihak kami Ahli-ahli Parlimen DAP Wilayah Persekutuan hendak 
mengadakan  perjumpaan dengan pihak pengurusan kami dimaklumkan bahawa 
itu bukan kes lagi dan tidak ada perjumpaan boleh diadakan. 

Saya tidak faham mengapa pihak pengurusan boleh menafikan hak Ahli 
Parlimen untuk menyuarakan rungutan rakyat dan pengguna pengangkutan rel 
transit ringan ini bila mereka tidak membenarkan perjumpaan tersebut. Tuan 
Pengerusi, selama ini kita berdepan dengan kemalangan jalan raya kereta api  
tetapi sangat kurang kemalangan STAR LRT atau PUTRA LRT dan monorel tetapi 
tidak bererti ini ia sifar kemalangan. Kemalangan tidak berbau dan boleh terjadi 
bila-bila masa di atas kelalaian manusia atau kelemahan mekanikal atau teknikal 
nyawa penumpang LRT lebih ramai berbanding dengan pengangkutan bas tetapi 
tidak boleh diabaikan.  

Tuan Pengerusi, sehingga sekarang saya masih tercari-cari jawapan, 
bagaimana kemalangan monorel, jika berlaku. Apa akan terjadi kepada 
penumpang? Jika kemalangan berlaku seperti kebakaran, pelanggaran sedangkan 
jenis landasannya yang tinggi atau elevated. Adakah pihak pengurusan mahu para 
penumpang terjun dari atas tren ke bawah? Saya tidak nampak atau diberitahu, 
bagaimana langkah keselamatan penumpang jika monorel menghadapi masalah 
tersebut. Saya minta Yang Berhormat Timbalan Menteri boleh memberi satu 
jawapan yang boleh meyakinkan bahawa penumpang-penumpang monorel ini jika 
menghadapi satu kemalangan, kebakaran atau mereka hanya menunggu, terbakar 
di dalam tren atau terjun dari tiga tingkat, tingginya.   

Tuan Pengerusi, seperti baru-baru ini Stesen Putra atau LRT dihentikan 
beroperasi selama beberapa jam berikutan Stesen Masjid Jamek ditenggelami air.  
Begitu juga di Stesen Sri Rampai, Wangsa Maju pada 25 Ogos 2006 yang 
menyebabkan lima ribu penumpang terkandas berikutan hujan lebat, yang 
menyebabkan bukan sahaja seluruh Stesen Masjid Jamek dilanda banjir kilat 
tetapi air memasuki stesen bawah tanah. Memang sungguh menakutkan bila 
stesen bawah tanah ditenggelami air. Mengapa sewaktu stesen itu dibina dulu, 
tidakkah terfikir untuk mewujudkan sistem yang kalis air dan bebas banjir, 
sedangkan kita tahu Sungai Kelang dan kawasan sekitar Masjid Jamek Kuala 
Lumpur sentiasa berdepan dengan masalah banjir kilat berikutan limpahan air 
sungai.   

Kejadian tersebut berlaku dari masa ke semasa. Saya kira sudah banyak 
kali stesen dan landasan ditutup dari beroperasi bila turun hujan yang 
mengakibatkan banjir kilat. Ini bukan sahaja memalukan negara kepada 
pelancong-pelancong asing…   

Tuan Pengerusi [Datuk Lim Si Cheng]: Yang Berhormat boleh gulung.   

Tuan Fong Kui Lun [Bukit Bintang]: Saya akan gulung. Malah rakyat 
kita sendiri berdepan dengan kesusahan seperti terputus hubungan, terkandas. 
Saya mahu Yang Berhormat Timbalan Menteri akan menjawab bila terowong 
SMART siap kelak, air Sungai Klang sebahagiannya akan disalurkan ke terowong 
ketika hujan lebat dan Stesen Masjid Jamek boleh terselamat dari banjir kilat.  
Bolehkah ini dipastikan? Jika tidak berlaku banjir di sekitar Masjid Jamek, ia 
mungkin berlaku di tempat-tempat kawasan seperti kawasan Perumahan Taman 
Desa, Salak Selatan atau di mana-mana tempat.  

 



Dan bila pihak kami Ahli-ahli Parlimen DAP Wilayah Persekutuan hendak mengadakan perjumpaan dengan pihak pengurusan kami dimaklumkan bahawa itu bukan kes lagi dan tidak ada perjumpaan boleh diadakan. Saya tidak faham mengapa pihak pengurusan boleh menafikan hak Ahli Parlimen untuk menyuarakan rungutan rakyat dan pengguna pengangkutan rel transit ringan ini bila mereka tidak membenarkan perjumpaan tersebut. Tuan Pengerusi, selama ini kita berdepan dengan kemalangan jalan raya kereta api tetapi sangat kurang kemalangan STAR LRT atau PUTRA LRT dan monorel tetapi tidak bererti ini ia sifar kemalangan. Kemalangan tidak berbau dan boleh terjadi bila-bila masa di atas kelalaian manusia atau kelemahan mekanikal atau teknikal nyawa penumpang LRT lebih ramai berbanding dengan pengangkutan bas tetapi tidak boleh diabaikan. Tuan Pengerusi, sehingga sekarang saya masih tercari-cari jawapan, bagaimana kemalangan monorel, jika berlaku. Apa akan terjadi kepada penumpang? Jika kemalangan berlaku seperti kebakaran, pelanggaran sedangkan jenis landasannya yang tinggi atau elevated. Adakah pihak pengurusan mahu para penumpang terjun dari atas tren ke bawah? Saya tidak nampak atau diberitahu, bagaimana langkah keselamatan penumpang jika monorel menghadapi masalah tersebut. Saya minta Yang Berhormat Timbalan Menteri boleh memberi satu jawapan yang boleh meyakinkan bahawa penumpang-penumpang monorel ini jika menghadapi satu kemalangan, kebakaran atau mereka hanya menunggu, terbakar di dalam tren atau terjun dari tiga tingkat, tingginya. Tuan Pengerusi, seperti baru-baru ini Stesen Putra atau LRT dihentikan beroperasi selama beberapa jam berikutan Stesen Masjid Jamek ditenggelami air. Begitu juga di Stesen Sri Rampai, Wangsa Maju pada 25 Ogos 2006 yang menyebabkan lima ribu penumpang terkandas berikutan hujan lebat, yang menyebabkan bukan sahaja seluruh Stesen Masjid Jamek dilanda banjir kilat tetapi air memasuki stesen bawah tanah. Memang sungguh menakutkan bila stesen bawah tanah ditenggelami air. Mengapa sewaktu stesen itu dibina dulu, tidakkah terfikir untuk mewujudkan sistem yang kalis air dan bebas banjir, sedangkan kita tahu Sungai Kelang dan kawasan sekitar Masjid Jamek Kuala Lumpur sentiasa berdepan dengan masalah banjir kilat berikutan limpahan air sungai. Kejadian tersebut berlaku dari masa ke semasa. Saya kira sudah banyak kali stesen dan landasan ditutup dari beroperasi bila turun hujan yang mengakibatkan banjir kilat. Ini bukan sahaja memalukan negara kepada pelancong-pelancong asing... Tuan Pengerusi [Datuk Lim Si Cheng]: Yang Berhormat boleh gulung. Tuan Fong Kui Lun [Bukit Bintang]: Saya akan gulung. Malah rakyat kita sendiri berdepan dengan kesusahan seperti terputus hubungan, terkandas. Saya mahu Yang Berhormat Timbalan Menteri akan menjawab bila terowong SMART siap kelak, air Sungai Klang sebahagiannya akan disalurkan ke terowong ketika hujan lebat dan Stesen Masjid Jamek boleh terselamat dari banjir kilat. Bolehkah ini dipastikan? Jika tidak berlaku banjir di sekitar Masjid Jamek, ia mungkin berlaku di tempat-tempat kawasan seperti kawasan Perumahan Taman Desa, Salak Selatan atau di mana-mana tempat.